stanford-oval/wikipedia huggingface dataset:
צ'ארלס ג'יימס פוקס
ביוגרפיה

פוקס נולד ב-24 בינואר 1749 בלונדון, למשפחה עשירה ורבת-עוצמה, הבן השני מבין אלה שלא מתו בילדותם. אביו, הנרי פוקס, היה פוליטיקאי בכיר, שכיהן בין היתר כשר המלחמה וכיושב ראש בית הנבחרים.
למד בבית הספר התיכון באיטון, ולאחר מכן החל את לימודיו באוניברסיטת אוקספורד אך לא השלימם. את הקריירה הפרלמנטרית שלו החל ב-1768, בגיל 19 בלבד, ובמהירה התבלט בכישורי הנאום שלו.
למשך תקופות קצרות כיהן פוקס כשר חוץ: תחילה בממשלותיהם של המרקיז מרוקינגהאם (1782) ושל לורד נורת' (1783) ובסוף דרכו ב"ממשלת כל הכישרונות" של ויליאם גרנוויל ב-1806. פוקס היה הראשון שנשא בתואר הרשמי מזכיר המדינה לענייני חוץ. עם זאת, לאורך רוב הקריירה שלו לא זכה פוקס לתפקיד שר, בעיקר כיוון שהמלך ג'ורג' השלישי תיעב אותו אישית והתנגד לשילובו בממשלה. פוקס זכור בעיקר מפעילותו כראש האופוזיציה וכיריבו הבלתי-נלאה של ראש הממשלה ויליאם פיט הבן, שניחן אף הוא בכישורים רטוריים מעולים. יריבות זו שִחזרה את היריבות בין הנרי פוקס, אביו של צ'ארלס, לבין ויליאם פיט האב.
עמדותיו של פוקס, שהיו בתחילה ליברליות מתונות, הלכו ונעשו רדיקליות, במושגי התקופה, בהשפעת אדמונד ברק, המהפכה האמריקאית ובהמשך המהפכה הצרפתית. במהלך מלחמת העצמאות של ארצות הברית תמך פוקס בגלוי בבני המושבות, על-אף שנלחמו נגד ארצו שלו. הוא קרא לביטול סחר העבדים, תמך בחירויות הפרט ובפרט חופש הביטוי וחופש הדת וברפורמות פוליטיות שיחזקו את בית הנבחרים ויפחיתו מכוחם של הכתר והאריסטוקרטיה. פוקס קידם בברכה את המהפכה הצרפתית. בתקופת המלחמות הנפוליאוניות קרא פוקס לכינון שלום עם צרפת, וביקר את צעדי הדיכוי הפנימי שנקט פיט בימי המלחמה.
ב-1788, כאשר התערערה בריאותו הנפשית של המלך ג'ורג' השלישי, עמד פוקס מאחורי יוזמה למנות לעוצר את הנסיך מוויילס, לימים ג'ורג' הרביעי, בציפייה שהנסיך ימנהו לראש ממשלה. היוזמה עוררה מאבק פוליטי חריף שכונה "משבר העוצרות", ולבסוף שב המלך לאיתנו לפני שיצא המהלך לפועל.
לאחר מותו של יריבו הגדול פיט בינואר 1806, מצא פוקס את דרכו לשולחן הממשלה ומונה בשנית לשר החוץ. על בסיס אמונתו כי צרפת רוצה בשלום והאחריות להתמשכות המלחמה נופלת על בריטניה והממלכות האחרות שהיו שותפותיה לקואליציות האנטי-צרפתיות, החל פוקס במשא ומתן נמרץ עם טליראן, שר החוץ הצרפתי, בתקווה להביא לסיום המלחמה. לאכזבתו של פוקס, הניסיון נכשל ואף ערער את אמונתו הקודמת בכוונותיה של צרפת. המשא ומתן לא התקדם, והתברר כי הצרפתים מנסים במקביל להגיע להסכם עם רוסיה, שהיה עלול לבודד את בריטניה במלחמתה.
הישגו הפוליטי האחרון של פוקס היה העברת חוק שהגביל משמעותית את סחר העבדים, צעד לקראת איסור גורף, שהוטל חודשים אחדים לאחר מותו.
בחייו הפרטיים, שהיו פומביים למדי, נודע פוקס באורח חייו הראוותני, הבזבזני וקל הדעת, גם במונחי השכבות הגבוהות של זמנו.
פיתון לבן-שפה

| פיתון לבן-שפה |
| --- | --- |
 פיתון לבן-שפה
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
על־משפחה:: חנקיים
משפחה:: פיתוניים
סוג:: Leiopython
מין:: פיתון לבן-שפה
שם מדעי
 Leiopython albertisii ‏פטרס ודוריה, 1878

פיתון לבן-שפה (שם מדעי: Leiopython albertisii) הוא פיתון בגודל בינוני, מין יחיד בסוג Leiopython, וממיני הפיתונים המוכרים פחות לאדם. למין זה שני תת-מינים. זהו נחש חנק לא ארסי שאינו מסוכן לאדם.
תפוצה ובית גידול

מוצאו של מין זה הוא בצפון אוסטרליה ובג'אווה, אך הוא הרחיב את תפוצתו לגינאה החדשה בדרום ועד איראן בצפון[דרוש מקור]. כאמור, לפיתון לבן-השפה שני תת-מינים: תת-מין צפוני ותת-מין דרומי. תפוצתו של תת-המין הצפוני היא בצפון ג'אווה עד לדרום-מזרח אסיה, במדינות כמו הודו, איראן ובהוטן. תפוצתו של תת-המין הדרומי משתרעה על פני מרבית צפון-מזרח אוסטרליה והוא הרחיב את תפוצתו גם לצפון-מערב אוסטרליה ולגינאה החדשה.[דרוש מקור]
פיתון זה מאכלס אזורים ביצתיים ביערות גשם טרופיים, שם מתאפשר לו לארוב לטרפו. מין זה מצוי גם ביערות דלילים בעלי עצים סבוכים, בנהרות קטנים ובמרכז יערות גשם. המדינות בהן הוא מצוי הן: אינדונזיה, אוסטרליה, הודו, בהוטן, איראן, קזחסטן ואפגניסטן[דרוש מקור]. הוא התרבה מאוד בדרום-מזרח אסיה, ומצויה שם אוכלוסייה משגשגת. עם זאת, תפוצתו אינה רחבה כמו זו של מיני פיתונים אחרים. תת-המין הצפוני משגשג יותר מזה הדרומי.
אנטומיה ומראה

זהו נחש בעל גודל בינוני, המשתנה לפי תת-המינים. נקבות מתת-המין הדרומי הן הגדולות ביותר, ואילו זכרים מתת-המין הצפוני הם הקטנים ביותר. אורכם של זכרים מתת-המין הצפוני 150–185 ס"מ ומשקלם 20–30 ק"ג. אורכן של נקבות מתת-המין הצפוני 200–210 ס"מ ומשקלן 38–45 ק"ג. אורכם של זכרים מתת-המין הדרומי 195–210 ס"מ ומשקלם 37–46 ק"ג. נקבות מתת-המין הדרומי הן הגדולות ביותר: אורכן 240–300 ס"מ ומשקלן 40–60 ק"ג.
פיתון זה מופיע במגוון רחב של צבעים: צבעיו יכולים להיות בכל צבעי הקשת, תלוי בתת-המין ובגודלו של הפרט. שמו גם נגזר ממראהו: שפתו לבנה. חלקם זהובים וחלקם מגיעים לגוון כתמתם-צהבהב. גוון שחרחר הוא נפוץ, אך גוונים הדומים לו, כמו כחלחל וסגלגל, נדירים.
אורך ראשו 8.6-11.3 ס"מ אצל הנקבות ו-7.8-10.4 אצל הזכרים. לפיתון זה מספר השיניים הגבוה ביותר מכל הפיתונים: מספרן של שיניו 79–115 ואורכן 3.2-5.1 ס"מ. קוטרם של הזכרים 5–10 ס"מ ושל הנקבות 7.8-11.1 ס"מ.
רבייה

מין זה מגיע לבגרות מינית בגיל 18–48 חודשים לחייו. עונת הזדווגותו היא בסוף האביב, בחודשים אפריל-מאי. בתקופה זו, הזכרים מחזרים אחר הנקבות: הם רודפים אחריהן ומנסים לעלות עליהן, מה שמפריש את זרעם וגורם לביציה של הנקבה להיפגש עם זרעם ולהתחלת התפתחותה של ביצה. לרוב, הנקבות מטילות את ביציהן כ-3 חודשים לאחר הפרייתן. בקיץ, הנקבה חופרת גומה גדולה באדמה לחה ומטילה בה 60–85 ביצים. הנקבה שומרת על הביצים. בכל בוקר בו הביצים הוטלו אך עדיין לא בקעו, הנקבה יוצאת ממאורתה להתחמם בשמש, עד שטמפרטורת גופה 32–35 מעלות. אז, היא חוזרת למקום בו השאירה את ביציה וכורכת עצמה סביבן. דבר זה מחמם את הביצים וגורם להן להיות פוריות יותר. עם זאת, מטפלים רבים נתקלים בבעיה שבה נקבת פיתון לבן-שפה הטילה ביצים לא פוריות. זמן בקיעת הצעירים מן הביצים משתנה לפי הטמפרטורה: אם הביצים התפתחו בטמפרטורה של 32 מעלות הן יבקעו בתום 56–60 ימים, ואם ביצים אלו התפתחו בטמפרטורה של 30 מעלות, הן יבקעו לאחר 70–80 ימים.
צעירי נחש זה מגיעים למהירות 35–39 קמ"ש בעת בקיעתם[דרוש מקור], ומהירותם פוחתת עם הזמן: בגיל שבועיים מהירותם 30–33 קמ"ש, בגיל שנה מהירותם 20–23 קמ"ש ובבגרותם - מהירותם היא כ-5 קמ"ש.
ציד ותזונה

תזונתו של הפיתון לבן-השפה מגוונת, והוא נוהג לגוון אותה תדיר. פרטים בוגרים זקוקים למזון כל 7 ימים. צריך להאכילם בחולדה בעלת גודל בינוני, או אפילו בשתי חולדות. פרטים מתבגרים זקוקים לוולדת עכבר כל 3–4 ימים. בגיל 6–12 חודשים, אפשר כבר להאכילם בוולדת חולדה. בטבע, ניזון הפיתון לבן-השפה ממכרסמים, מארנבות צעירות, מדו-חיים, מלטאות גדולות, מעופות בגודל בינוני ומדגים. הפיתון אורב לטרפו בסבך היער. הוא מחכה שטרפו יתקרב אליו למרחק של כ-79 ס"מ, ואז, כשטרף זה אינו מסוגל להתגונן, הוא תוקף. בתחילת מתקפתו, הפיתון מכיש את טרפו הכשה יבשה (משום שאינן ארסי) ולאחר מכן כורך את גופו סביב הקורבן ומהדק את אחיזתו ברגע שקורבן זה נושף. לבסוף, הטרף מת כתוצאה מכשל נשמתי. לאחר מכן, הפיתון מרפה מאחיזתו ומתחיל לאוכלו. מכיוון שלנחשים אין שיניים טוחנות, זקוק הפיתון לבן-השפה לפה גמיש, ואכן יש לו פה כזה. פה זה יכול להיפתח פי 2–4 מפתיחתו הרגילה ובכך לבלוע עוף גדול כגון חוגלה, או חולדת חוף גדולה. פיתון לבן-שפה בוגר זקוק לכ-670 גרם מזון בכל שבוע, ופיתון צעיר - ל-380 גרם מזון בכל שבוע.
הערות שוליים

↑  פיתון לבן-שפה באתר הרשימה האדומה של IUCN
| פיתוניים |
| --- | --- | --- |
| פיתון קטן | פיתון צ'ילדרן • פיתון מנומר • פיתון גמדי • פיתון סטימסון |  |
| פיתון איריאן (סוג ומין יחיד) | פיתון איריאן |  |
| פיתון מפוספס | פיתון שחור-ראש • פיתון וומה |  |
| פיתון ביסמרק טבעתי (סוג ומין יחיד) | פיתון ביסמרק טבעתי |  |
| פיתון לבן-שפה (סוג ומין יחיד) | פיתון לבן-שפה |  |
| פיתון מים | פיתון מים חום  • פיתון מקלוט • פיתון זית |  |
| פיתון עצים | פיתון השיחים • פיתון בולן • פיתון ברדלי • פיתון עבה-קשקשים • פיתון אונפלי • פיתון השטיחים • פיתון עצים ירוק |  |
| פיתון | פיתון טימור • פיתון מלכותי • פיתון דם • פיתון הודי • פיתון בורמזי • פיתון אנגולה • פיתון ברונגרסמה • פיתון בורנאו • פיתון סלעים אפריקני • פיתון מרושת • פיתון מיאנמר |  |
פסגת האלאם

פסגת האלאם (באנגלית: Hallam Peak) היא פסגת סלע נישאת באזור גבעות קוקרי של ארץ ויקטוריה, שבאנטארקטיקה.
שיא גובהה של הפסגה 900 מטרים מעל פני הים.
הפסגה ממוקמת בין ראשיהם של קרחון אייקן. מהפסגה ניתן לראות את אגם פרייקסל שבעמק טיילור.
היסטוריה > מקור השם

שמה של הפסגה ניתן לה על ידי הוועדה המייעצת לשמות אנטארקטיים בשנת 1997.
הפסגה נקראת על שם ד"ר שריל איי. האלאם (Cheryl A. Hallam), שהייתה גאוגרפית של הסקר הגאולוגי של ארצות הברית, התמחתה במערכות מידע גאוגרפי, ועבדה ארבע עונות קיץ באנטארקטיקה, בשנים 1994–1995, 1995– 1996, 1996–1997 ו-1999–2000.
| גבעות קוקרי |
| --- | --- | --- |
| קרחונים | גולדמן • האוורד • מאר • מואה • קרסנט |  |
| קרקסים קרחוניים | אייגלאס |  |
| הרים | בארנס • ברירלי |  |
| פסגות | האלאם • ראהי • סנטינל |  |
| גבעות | יאנג |  |
ערך זה הוא קצרמרבנושא גאוגרפיה של אנטארקטיקה. אתם מוזמנים לתרום לוויקיפדיה ו.
פיג'ו 505

| --- | --- |
פיג'ו 505, דגם GTI
פיג'ו 505, דגם GTI
 מאפיינים כלליים
 יצרן:  פיג'ו
 שנות ייצור:  1979–1992 (בצרפת)
 הרכבה:  ייצור: צרפת צרפת  ארגנטינה ארגנטינה (1995-1981)  הרפובליקה העממית של סין הרפובליקה העממית של סין (1997-1990)  אינדונזיה אינדונזיה (1987-1981)  טאיוואן טאיוואן (1991-1981) הרכבה: ספרד ספרד  מצרים מצרים  צ'ילה צ'ילה  אוסטרליה אוסטרליה  תאילנד תאילנד  פורטוגל פורטוגל  מלזיה מלזיה  ניגריה ניגריה
 מודל קודם:  פיג'ו 504
 מודל אחריו:  פיג'ו 405, פיג'ו 605
 סיווג:  מכונית משפחתית גדולה
 מרכב:  4 דלתות, 5 דלתות - סטיישן
 פלטפורמה:  מנוע קדמי
 אורך:  4,579 מ"מ, 4,898 מ"מ (בדגם סטיישן)
 רוחב:  1,737  מ"מ, 1,730 מ"מ (בדגם סטיישן)
 גובה:  1,424-1,446 מ"מ, 1,540 מ"מ (בדגם סטיישן)
 משקל:  1,210-1,410 ק"ג
 בסיס גלגלים:  2,743 מ"מ, 2,900 מ"מ (בדגם סטיישן
 מפרט טכני
 מנוע:  4 צילינדרים 1,796 סמ"ק, המפיק 90 כ"ס, 1,971 סמ"ק, המפיק 108 כ"ס, 1,995 סמ"ק,  2,155 סמ"ק, המפיק 180 כ"ס, 2,165 סמ"ק, מנוע V6 צילינדרים, 2,849 סמ"ק, מנוע דיזל 2,304 סמ"ק, 2,498 סמ"ק המפיק 95 כ"ס, 2,849 סמ"ק
 הילוכים:  תמסורת ידנית - 5 מהירויות, תמסורת ידנית - 6 מהירויות, תמסורת אוטומטית - 3 מהירויות, תמסורת אוטומטית - 4 מהירויות מסוג ZF 4HP22
 מעצב:  פינינפארינה
פיג'ו 505 סטיישן, שנת 1996
פיג'ו 505 דגם GTi, שנת 1985
פיג'ו 505 (בצרפתית: Peugeot 505) היא מכונית משפחתית גדולה, אשר יוצרה על ידי חברת פיג'ו הצרפתית בין השנים 1979–1992.
סך הכול יוצרו 1,351,254 יחידות, מתוכן 1,116,868 יחידות בגרסת סדאן - 4 דלתות.
הדגם יוצר גם בארגנטינה (1995-1981), סין (1997-1990), אינדונזיה (1987-1981) ובטאיוואן (1993-1981).
הדגם הורכב באוסטרליה, ספרד, מצרים, צ'ילה, פורטוגל, מלזיה ובתאילנד.
תצורות

4 דלתות - סדאן
5 דלתות - סטיישן
גרסאות בדרום אמריקה

פיג'ו 505 - Base (בסיסית)
פיג'ו 505 GL
פיג'ו 505 S
פיג'ו 505 GLS
פיג'ו 505 STI
פיג'ו 505 DL
פיג'ו 505 Liberté
פיג'ו 505 STX
פיג'ו 505 Turbo
פיג'ו 505 GLX
פיג'ו 505 SW8
פיג'ו 505 V6
פיג'ו 505 Turbo S
תמונות

פיג'ו 505 דגם STI, שנת 1984
פיג'ו 505
פיג'ו 505 דגם GRD, שנת 1982
פיג'ו 505 - סטיישן
פיג'ו 505 - סטיישן
ראו גם

פיג'ו
פיג'ו 504
פיג'ו 405
פיג'ו 605
צ'רלי בוזגלו

| --- | --- |

 לידה:  16 במרץ 1963 (בן 61)
 מדינה:  ישראל 
 מקום לימודים:  בית צבי 
 פרופיל ב-IMDb
 
שלום צ'רלי בוזגלו (נולד ב-16 במרץ 1963) הוא שחקן קולנוע ותיאטרון, שדרן רדיו, מנחה טלוויזיה ועורך דין ישראלי.
ביוגרפיה

בשנת 1985 השתתף בפסטיבל עכו בהצגה "אכזר מכל המלך" מאת נסים אלוני.
בוזגלו החל ללמוד משחק בשנת 1986 בבית הספר לאמנויות הבמה בית צבי. שם גם הכיר את שלי עמרמי, לימים אשתו.
בין השנים 1991–2016 השתתף בהצגות "יוליוס קיסר" (אוקטביוס) ו"הבחורים בדלת ממול" (ג'ק המדריך).
בין השנים 1991–2005 הגיש מגוון תוכניות בקול ישראל, ברשת ב' הגיש יחד עם פרופ' רפי קרסו במשך חמש שנים את התוכנית "לגעת בלילה עם פרופ' רפי קרסו". וברשת ג' הגיש במשך 6 שנים את תוכנית הצהריים "רוח ים וצ'רלי גם", בתוכנית הופתעו מאזינים בשידור חי על ידי שליח עם זר פרחים. ברדיו ללא הפסקה הגיש תוכנית הכרויות.
שיחק בסרטי הקולנוע "בלוז לחופש הגדול", "שירת הסירנה", "444 יום" ו"המומיה" (1993) עם טוני קרטיס. בטלוויזיה השתתף בסדרות בערוץ 2 "רמת אביב גימל", ובעונה השנייה בסדרה "שמש" בתפקיד סטודנט איטלקי לפילוסופיה בשם מנו. בערוץ הראשון השתתף בתוכניות "קצר אל תוך הלילה", "שיר היובל" ו"זמן אמיתי". בערוץ 3 הנחה את התוכנית "ערוץ 3 בעיר" עם יעל בר זוהר, והשתתף בתפקיד אורח בסדרה "שבתות וחגים" (עונה 4, 2003). בערוץ הילדים השתתף בתוכנית "הנפילים". כמו כן השתתף בפרסומות לעלית, ג'ינס דיזל ועוד.
בשנת 2005 סיים ללמוד משפטים בהצטיינות במרכז האקדמי למשפט ולעסקים ברמת גן והתמחה אצל המשנה ליועץ המשפטי לממשלה, דוידה לחמן מסר. בשנת 2006 נכנס כשותף עצמאי במשרד עורכי הדין "אדם", בראשו עומד עו"ד יורי גיא-רון, ראש לשכת עורכי הדין לשעבר, ומנובמבר 2007 משמש כיו"ר ועדת משפט וספורט בלשכת עורכי הדין.
בוזגלו הרצה בקורסים לטלוויזיה ורדיו במכללה למנהל "ביתצפר" ובסדנת הופעה בפני קהל בלשכת עורכי הדין תל אביב, חיפה ואשקלון.
בוזגלו ידוע כקריין פרסומות ברדיו ובטלוויזיה בישראל.
בשנת 2017 ייסד את משרד "צ'רלי בוזגלו עורכי דין ונוטריון" הנמצא במגדל המוזיאון בתל אביב.
ביולי 2023 החל לשדר ב 103 fm רדיו ללא הפסקה עם פרופ' רפי קרסו את תוכניתם "קרסו ובוזגלו".
בחודש יולי 2023 הוציא את ספר שיריו ראשון "אהבה אינה זקוקה למילים".
חיים אישיים

בוזגלו היה נשוי לעורכת הדין שלי עמרמי בוזגלו, עד התאבדותה ב-8 בדצמבר 2016, ולהם שני בנים, רז בוזגלו ודן בוזגלו.
בשנים 2017–2022 היה בן זוגה של הזמרת ריטה.
אחיו הוא הצלם יורם בוזגלו.
הערות שוליים

↑  "אתר הפרסומות של צ'רלי בוזגלו"
↑  צ'רלי בוזגלו עורכי דין ונוטריון, באתר החברה
↑  קרסו ובוזגלו, באתר 103fm
↑  אהבה אינה זקוקה למילים, בהוצאת מדיה 10
צ'ארלס ברני

צ'ארלס ברני מאת ג'ושוע ריינולדס, 1781
צ'ארלס ברני (באנגלית: Charles Burney;‏ 7 באפריל 1726 - 12 באפריל 1814) היה היסטוריון מוזיקה אנגלי ואביהן של הסופרות פרנסס ברני ושרה הריאט ברני.
הערות שוליים

↑  קרי ס. גרנט, "צ'ארלס ברני" 1, מילון גרוב למוזיקה ומוזיקאים אונליין
↑  גרנט, גרוב אונליין
↑  קרי ס. גרנט, שם
| --- | --- |
בקרת זהויות :  NLI: 987007280586705171  PLWABN: 9810704452505606  BNE: XX833122  BnF: cb12211692c (data)  CANTIC: a11956768  CiNii: DA12793077  GND: 118665340  ICCU: DDSV142307  ISNI: 0000 0001 1844 6834  LCCN: n50032067  MusicBrainz: b80ecac5-77dc-4139-bd3e-e797ecb64910  NDL: 01209022  NKC: jn20030911008  NLA: 35023961  NTA: 068490283  RERO: 02-A003059794  SELIBR: 240190  SNAC: w6tf0374  SUDOC: 030981662  Trove: 797860  VcBA: 495/10590  VIAF: 15109973   WorldCat (עם VIAF): 15109973
פיג'ו 905

| --- | --- |

פיג'ו 905, שנת 1990
 מאפיינים כלליים
 יצרן:  פיג'ו
 שנות ייצור:  1990–1993
 הרכבה:  צרפת צרפת
 מודל אחריו:  פיג'ו 908
 סיווג:  מכונית מרוץ
 אורך:  480 cm
 רוחב:  196 cm
 גובה:  104 cm
 משקל:  780 kg
 בסיס גלגלים:  280 cm
 מפרט טכני
 מנוע:  V10 צילינדרים, 40 שסתומים, 3,499 סמ"ק המפיק 620 כ"ס ו-680 כ"ס ב-12,5000 סל"ד, דגם Evo 2, מנוע 3,499 סמ"ק המפיק 715 כ"ס ו - 775 כ"ס
 הילוכים:  תמסורת ידנית - 6 מהירויות
פיג'ו 905, שנת 1990
פיג'ו 905 דגם Evo 1B - מבט לתא הנהג
פיג'ו 905 (בצרפתית: Peugeot 905) היא מכונית מרוץ מתוצרת חברת פיג'ו, הצרפתית, אשר יוצרה משנת 1990 ועד 1993. הדגם יועד למרוצי מכוניות.
פיג'ו 905

גוף ה"פיג'ו 905" בנוי מיציקת סיבי פחמן, בתוך גוף הרכב.
בדגם ה"פיג'ו 905" מושב נהג בלבד. צמיגי דגם ה"פיג'ו 905", תוצרת "Michelin", במידות: 32x63x17 ו-34x70x18.
ה"פיג'ו 905" זכתה בשנת 1992 במרוץ 24 השעות של לה מאן. בשנת 1993 זכה במרוץ דגם "פיג'ו 905 Evo 2."
הדגם אשר החליף את ה"פיג'ו 905" קרוי: פיג'ו 908.
גרסאות

פיג'ו 905 Evo 1   (שנת 1990), (הדגם היה קרוי גם : "פיג'ו 905 Lm")
פיג'ו 905  Evo 1 bis   (שנת 1991), (הדגם היה קרוי גם : Evo 1B)
פיג'ו 905  Evo LM (שנת 1992)
פיג'ו 905  Evo 2  (שנת 1993)
תמונות

פיג'ו 905 דגם Evo2
פיג'ו 905
פיג'ו 905
פיג'ו 905 במרוץ "לה מאן" בשנת 2013
פיג'ו 905 - מבט לתא הנהג (דגם Evo 1B)
ראו גם

פיג'ו
פיג'ו 908  HDi FAP
פיג'ו 908
מכונית על
סיב פחמן
מרוץ מכוניות
לקריאה נוספת

פיג'ו 905 במרוץ לה מאן (1992 - 1993 Peugeot 905 Evo 1 Bis - Images)
פיג'ו 905 זוכה במרוץ לה מאן ( Peugeot 905: TheFrenchies'Other Le Mans Winner)
פיג'ו 905 במרוץ לה מאן
פיג'ו 908

| --- | --- |

פיג'ו 908
 מאפיינים כלליים
 יצרן:  פיג'ו
 שנות ייצור:  2011
 הרכבה:  צרפת צרפת
 מודל קודם:  פיג'ו 905
 מודל אחריו:  Peugeot 9X8 
 סיווג:  מכונית מרוץ
 אורך:  464 cm
 רוחב:  200 cm
 גובה:  103 cm
 משקל:  900 kg
 בסיס גלגלים:  295 cm
 מפרט טכני
 מנוע:  V8 צילינדרים, מנוע הנעה אחורית, טורבו דיזל 3,710 סמ"ק המפיק 550 כ"ס  (מנוע מרכזי)
 הילוכים:  תמסורת חצי אוטומטית - 6 מהירויות
 מהירות מרבית:  340.5 ק"מ
 
פיג'ו 908 דגם HYbrid4
פיג'ו 908
פיג'ו 908 (בצרפתית: Peugeot 908) היא מכונית מרוץ מתוצרת חברת פיג'ו, הצרפתית, אשר יוצרה בשנת 2011.
פיג'ו 908

הדגם יועד למרוצי מכוניות.
גוף ה"פיג'ו 908" בנוי מיציקת סיבי פחמן, בתוך גוף הרכב.
בדגם ה"פיג'ו 908" מושב נהג בלבד. צמיגי דגם ה"פיג'ו 908", תוצרת "Michelin".
הדגם החליף את פיג'ו 905.
בשנת 2011 דגמי "פיג'ו 908" השתתפו במרוץ 24 השעות של לה מאן והגיעו למקום השני, שלישי ורביעי.
גרסאות

פיג'ו 908
Peugeot 908 HYbrid4
תמונות

פיג'ו 908, שנת 2011
פיג'ו 908 במרוץ לה מאן
פיג'ו 908
פיג'ו 908, דגם היבריד 4
פיג'ו 908, דגם היבריד 4
ראו גם

פיג'ו
פיג'ו 905
פיג'ו 908  HDi FAP
מכונית על
סיב פחמן
מרוץ מכוניות
לקריאה נוספת

פיג'ו 908  (2011 Peugeot 908 - Images, Specifications and Information)
צ'ארלי היידן

| --- | --- |

 לידה:  6 באוגוסט 1937 שננדואה, ארצות הברית 
 פטירה:  11 ביולי 2014 (בגיל 76) לוס אנג'לס, ארצות הברית 
 שם לידה:  Charles Edward Haden 
 מוקד פעילות:  ארצות הברית 
 תקופת הפעילות:  מ-1957 
 סוגה:  ג'אז, ג'אז חופשי, ג'אז אוונגרדי 
 שפה מועדפת:  אנגלית 
 כלי נגינה:  קונטרבס, בס, גיטרה בס אקוסטית 
 חברת תקליטים:  ECM 
 צאצאים:  טניה היידן, Petra Haden, Rachel Haden, Josh Haden 
 פרסים והוקרה:  פרס גראמי למפעל חיים (2013)  אמני הג'אז של NEA  מלגת גוגנהיים  פרס הג'אז של ה-BBC 
 www.charliehadenmusic.com
 פרופיל ב-IMDb
 
צ'ארלי היידן
צ'ארלי היידן (באנגלית: Charlie Haden;‏ 6 באוגוסט 1937 - 11 ביולי 2014) היה מוזיקאי ג'אז אמריקאי. היידן ניגן בקונטרבס ופרץ את פריצתו הגדולה כנגנן הבס של אורנט קולמן. סגנונו מתאפיין במשפטי בס ליריים במיוחד, ולחניו מורכבים יחסית. הוא נחשב לאחד הבסיסטים והמלחינים הגדולים של הג'אז המודרני.
ביוגרפיה

הוא נולד למשפחה מוזיקלית. לעיתים תכופות חברי משפחתו היו מנגנים יחד ואף מופיעים כשהם מנגנים שירי פולקלור וקאנטרי. הוא החל את דרכו המוזיקלית כבר בגיל שנתיים, בתור זמר. הוא המשיך לשיר עם משפחתו עד גיל 15 אז מחלת הפוליו בה לקה פגעה בגרונו. כשהוא לא יכול לשלוט בקולו, היידן פנה לנגינה בקונטרבס, ואף התמחה בה. בסופו של דבר הוא רצה לעבור ל"עיר הגדולה", כלומר לוס אנג'לס, ולשם כך החל לעבוד כבסיסט הבית של תוכנית טלוויזיה ברשת ABC.
אחרי שהיגר ללוס אנג'לס בשנת 1957 הוא היה לנגן מקצועי. הוא ניגן עם הפסנתרן המפטון האוס והסקסופוניסט ארט פפר. בסוף שנות החמישים הוא שמע את אורנט קולמן מנגן עם ג'רי מאליגן במועדון לילה. למרות שקולמן הורד מהבמה, היידן הסתקרן מאוד ונפגש עם הסקסופוניסט. התפתחה ביניהם ידידות, והם החלו לנגן יחד. הוא הצטרף לקולמן בניו יורק שם הקליטו סדרה של אלבומים חדשניים, כולל "צורתו של הג'אז בעתיד" (The Shape of Jazz to Come). אלבום שעורר תגובות חריפות, לכאן ולכאן. הוא עצמו העיד שהנגינה בסגנון ההרמולודי הייתה לו קשה, ותחילה היה פשוט חוזר על משפטיו של קולמן, על הבס. אולם מאוחר יותר הוא קיבל ביטחון והחל לנגן תפקידים משלו בהופעות.
במקביל לעבודתו המהפכנית עם קולמן, ניגן היידן עם הפסנתרן קית' ג'ארט ועם המתופף פול מושן, הטרמובניסט ראסל רד. כמו כן הוא הקים באותה תקופה את התזמורת השחרור המוזיקלית ("the Liberation Music Orchestra"), שהופיעה בהתחלה בעיקר באירועי שמאל, אך גם הקליטה אלבום אחד ב-1969. המשך שנות השבעים התחלפו בהרכב עשרות נגנים, רובם מהמוזיאים הנחשבים של התקופה. הוא כלל כלי נשיפה רבים, ומגוונים. ב-1982 הוציאה התזמורת את האלבום הבלדה של הנופלים ובהמשך גם את שומר החלומות אלבום מחאה על ההתערבות של ארצות הברית בפוליטיקה של דרום אמריקה, ועל האפרטהייד בדרום אפריקה. האלבום כלל סגנונות רבים, והיה אחד השיאים מוזיקליים של ההרכב.
בזמן סבב ההופעות שלו בפורטוגל בשנת 1971, הוא הקדיש את שירו "שיר לצ'ה" לכל הלוחמים נגד הקולוניאליזם במוזמביק ואנגולה. למחרת הוא עוכב בנמל התעופה ונחקר על ידי המשטרה החשאית הפורטוגלית. הוא שוחרר באותו היום, אחרי שמשרד התרבות הפורטוגלי התערב לטובתו, וכשהגיע לארצות הברית תושאל גם בידי האף בי איי.
בשנת 1976 היה מהמקימים של ההרכב חלומות ישנים וחדשים מלבד עבודתו עם הרכב זה בשנות השבעים ושנות השמונים הוא עבד בעיקר על דואטים עם המוזיקאים האהובים עליו. שפ, קולמן, האנק ג'ונס, קני ברון הם רק כמה מהשמות.
ב-1987 הקים את הרביעייה שלו, שמאופיינת מאוד בביצועים לא סטנדרטים, ושיולבים של מוזיקה שאיננה ג'אז באופן מובהק. למשל מוזיקה דרום אמריקאית, וכן עיבודים בסגנון התקופה הרומנטית לפסקולים של סרטים משנות השלושים. בתקופה הזו הוא החל גם לחקור יותר ויותר את מוזיקת הפולק הצפון אמריקאית, וכן הדרום אמריקאית. התנסות שהמשיכה לאורך שנים רבות והגיעה לשיאה בהתמודדות על גראמי על אלבום הפולק האינסטרומנטלי הטוב ביותר ב-2005. האלבום כלל כמה נגנים ממשפחתו הקרובה, יחד עם מוזיקאים נודעים כגון אלביס קוסטלו.
במהלך שלושת העשורים האחרונים היה היידן אחד הג'אזיטים המוערכים והמגוונים ביותר. קשה למנות את כל הפרויקטים שניגן בהם או עמם, כמוביל או כמלווה. הוא ניגן עם מוזיקאים רבים ובסגנונות רבים מאוד. הוא הוציא אלבומים והופיע בפסטיבלים הגדולים ביותר כולל פסטיבל מונריי. כמו כן, הוא היה ונשאר אחד מנגני הג'אז הכי מעורבים פוליטית בסצנה. בשנת 2005, לאחר שאיחד את התזמורת שלו, הוא הוציא את האלבום לא בשמנו שמבקר את תפקודו של הנשיא ג'ורג' בוש, ואת מלחמת עיראק.
צ'רלי היידן הלך לעולמו בתאריך 11 ביולי 2014 בגיל 76.
חייו ונגינתו

פרק זה לוקה בחסר. אנא תרמו לוויקיפדיה ו.
פסגת האריס (ארץ גרהאם)

ערך זה עוסק בהר בארץ גרהאם שבאנטארקטיקה; להר בארץ ויקטוריה שבאנטארקטיקה ראו פסגת האריס (ארץ ויקטוריה). אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  1,005 מ' 
 מיקום:  אזור הברית האנטארקטית,
 קואורדינטות:  64°36′00″S 61°47′00″W﻿ / ﻿64.6°S 61.7833°W﻿ / -64.6; -61.7833
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת האריס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת האריס
 
פסגת האריס (באנגלית: Harris Peak) היא פסגה המתנשאת מעל בסיסו של חצי האי רקלוס בחוף המערבי של ארץ גרהאם שבאנטארקטיקה.
גובה של הפסגה 1,005 מטרים מעל פני הים.
היסטוריה > גילוי ומיפוי הפסגה

הפסגה מופתה לראשונה על ידי סקר שטחי חסות איי פוקלנד (FIDS), בהתבסס על תצלומי אוויר שצולמו על ידי האנטיג אירוסרוויירס בעונת המחקר (הקיץ האנטארקטי) שבין השנים 1956–1957.
היסטוריה > מקור השם

שמה של הפסגה ניתן לה בשנת 1960 על ידי הוועדה המייעצת לשמות אנטארקטיים של בריטניה.
הפסגה נקראת על שם לזלי האריס (Leslie Harris), שעבד בסקר שטחי חסות איי פוקלנד כנגר, וכן היה עוזר כללי בתחנת המחקר האי דנקו התחנה בשנת 1956, והשתתף במסעות הסיור ומחקר שיצאו מהתחנה וחקרו את סביבתה וכן יצאו מבקתת נקודת פורטל הסמוכה.
פונקציית דיגמא

המחשה של פונקציית דיגמא  \psi (z).
גרפים של החלק הממשי של פונקציית דיגמא ושל שלוש פונקציות הפוליגמא הבאות לאורך הקו הממשי
במתמטיקה, פונקציית הדיגמא מוגדרת כנגזרת הלוג של פונקציית הגמא:
זאת הראשונה מבין פונקציות הפוליגמא. פונקציה זו מונוטונית עולה ממש וקעורה ממש על  (0,\infty ), והיא שקולה אסימפטוטית ל-
עבור ( |z|\rightarrow \infty ) בגזרה  |\arg z|<\pi -\varepsilon  לכל  \varepsilon >0.
פונקציית הדיגמא מסומנת לעיתים קרובות כ- \psi _{0}(x),\psi ^{(0)}(x) או Ϝ.
קשר למספרים ההרמוניים

פונקציית הגמא מקיימת את המשוואה
ניקח לוג של שני האגפים:
גזירה ביחס ל-  z:
מכיוון שהמספרים ההרמוניים מוגדרים עבור מספרים שלמים חיוביים n
מתקיים,
כאשר  H_{0}=0 ו- \gamma  הוא קבוע אוילר-מסקרוני. עבור ארגומנטים של חצי מספר שלם פונקציית דיגמא מקבלת את הערכים
ייצוגים אינטגרליים

אם החלק הממשי של  z הוא חיובי אז לפונקציית הדיגמא יש את הייצוג האינטגרלי של גאוס:
שילוב של ביטוי זה עם זהות אינטגרלית עבור קבוע אוילר-מסקרוני  \gamma  נותן:
האינטגרל הזה הוא המספר ההרמוני של אוילר  H_{z}, כך שניתן לכתוב:
כתוצאה מקבלים הכללה של נוסחת נסיגה:
הייצוג אינטגרלי של דיריכלה:
מהייצוג האינטגרלי של גאוס ניתן לקבל את הנוסחה הבאה של  \psi .
נוסחה זו היא גם תוצאה של האינטגרל הראשון של בינה עבור פונקציית הגמא. ניתן לזהות את האינטגרל כהתמרת לפלס.
האינטגרל השני של Binet לפונקציית גמא נותן נוסחה שונה עבור  \psi :
מתוך ההגדרה של  \psi  והייצוג האינטגרלי של פונקציית הגמא, מקבלים
כאשר  \Re z>0 .
ייצוג באמצעות מכפלה אינסופית

הפונקציה  \psi (z)/\Gamma (z) היא פונקציה שלמה, והיא יכולה להיות מיוצגת על ידי מכפלה אינסופית:
כאשר  x_{k} הוא האפס ה- k של  \psi  (ראה להלן) ו-  \gamma  הוא קבוע אוילר-מסקרוני.
הערה: זה גם שווה ל-  -{\frac {d}{dz}}{\frac {1}{\Gamma (z)}} בשל ההגדרה של פונקציית הדיגמא:  .{\frac {\Gamma '(z)}{\Gamma (z)}}=\psi (z)
ייצוג כטור

מנוסחת המכפלה של אוילר לפונקציית הגמא, בשילוב עם המשוואה הפונקציונלית וזהות עבור הקבוע של אוילר-מסקרוני, מתקבל הביטוי הבא לפונקציית הדיגמא, התקף במישור המורכב פרט למספרים השלמים השליליים (אברמוביץ וסטגון 6.3.16):